La 30-an de julio, laŭ la loka tempo, inaŭguriĝis en la Politeknika Universitato de Torino, Italio, la 108-a Universala Kongreso de Esperanto (UK). Ĝis la 31-a de julio aliĝis al UK 1 287 esperantistoj el 69 landoj kaj regionoj.
#000000
En la inaŭguro, sinsekve faris parolojn la reprezentantoj de Unesko, Eŭropa Unio, registaroj kaj kulturaj institucioj de Piemonto kaj Torino, reprezentantoj de fakaj Esperanto-organizoj, kaj reprezentantoj de regionaj Esperanto-organizoj.
#000001
En la inaŭguro oni laŭtlegis mesaĝon de la mondfama kantisto Andrea Bocelli, kiu fieris esti elektita kiel honora komitatano de la UK. Li diris en la mesaĝo, ke de sia piano-instruisto li lernis bazajn sciojn de Esperanto. Kvankam li poste forgesis la lingvon, tamen li ankoraŭ havas belajn memorojn pri ĝi.
#000002
Prezidanto de Universala Esperanto-Asocio Duncan Charters
#000003
Duncan Charters, prezidanto de Universala Esperanto-Asocio, prezidis la inaŭguron. Li bonvenigis la partoprenantojn el la tuta mondo kaj diris, ke espereble la partoprenantoj ĝuos la mirindan tempon unikan al ĉiuj esperantistoj en la venonta semajno, ili multe profitos je kulturaj interŝanĝoj, akademiaj esploroj, diskonigo kaj disvastigo kaj prezentoj de atingoj.
#000004
Parolas reprezentantoj de fakaj asocioj.
#000005
En la kongresejo, Tanzania Esperanto-Asocio, organizanto de la 109-a UK en 2024, sendis delegacion por fari diskonigon. Chen Wenge, direktoro de Azi-Pacifika Centro de Ĉina Internacia Komunika Grupo kaj vicprezidanto de Ĉina Esperanto-Ligo, kiel estro de la ĉina delegacio ricevis intervjuon de tanzania amaskomunikilo. Li diris, ke la amikeco inter Ĉinio kaj Tanzanio havas longan historion, kaj li esperas, ke la unua UK okazonta en Afriko estos sukcesa kaj akiros kunlaborajn fruktojn por realigi pli vastajn kulturajn kaj komercajn interŝanĝojn, kiuj antaŭenigos la disvolviĝon de "La Zono kaj Vojo" celante kungajnojn.
#000009
Raportis Jiang Limin kaj Zhao Wenqi
#000011